”Kasselstrand mener, at Sverigedemokraterna er krøbet for langt ind mod en politisk korrekt midte i svensk politik. »De er blevet for bløde og har tilpasset sig den tøsede svenske borgerlighed. De vil passe ind i det politiske etablissement for at gøre sig til for Moderaterna (det konservative svenske parti, red.). Det er patetisk, for de andre partier gider jo ikke samarbejde med dem alligevel,« siger han. Mens Sverigedemokraterna ifølge deres partiprogram er åbne overfor, at omkring 3.000-4.000 FN-flygtninge kommer til Sverige, vil AFS have et fuldt stop for al indvandring, der ikke er arbejdskraftindvandring.” (—)

Han afviser tanken om, at Sverige i mange år har været en humanitær stormagt, der har vist storsind over for mennesker på flugt. Tværtimod er der tale om »storhedsvanvid«, mener han.»Man har haft et billede af, at Sverige var bedre end andre lande. At Sverige var mere humant end andre lande. At andre lande så op til Sverige. Det gjorde de måske for 40 år siden, men det har de ikke gjort længe. Landene omkring Sverige har undret sig over, hvad vi har haft gang i de seneste år,« siger han.